b'\n_START_ARTICLE_\nAnton \xc4\x8cerv\n_START_SECTION_\n\xc5\xbdivljenje in delo\n_START_PARAGRAPH_\nPo posve\xc4\x8denju 24. januarja 1869, je bil ve\xc4\x8d let spiritual v osrednjem semeni\xc5\xa1\xc4\x8du v Gorici, potem cerkveni vodja na Sv. Gori nad Gorico. Bil je zelo izobra\xc5\xbeen in je slovel kot odli\xc4\x8den cerkveni govornik. Objavil je tudi nekaj spisov: Opisal je trentarsko dolino (Glas, 1874), pod psevdonimom Job je objavil humoristi\xc4\x8den spis \xc4\x8casopisje na trdih kmetih (So\xc4\x8da, 1878). Drugi spisi: \xc4\x8crtice o ruski cerkvi (1889\xe2\x80\x931890); Sveta Gora pri Gorici (Zgodovina te bo\xc5\xbeje poti, Gorica 1883); Sveta Gora pri Gorici (Nekaj zgodovinskih \xc4\x8drtic o tej bo\xc5\xbeji poti\xe2\x80\xa6, Gorica, 1883); Devetdnevnica k \xc4\x8dasti milostne Matere Bo\xc5\xbeje na Sv. Gori pri Gorici (Gorica, 1883).'